ananddey/assamese-wiki-corpus huggingface dataset:
চেনাব ৰেল সেতু

চেনাব ৰেল সেতু খন ভাৰতৰ জম্মু আৰু কাশ্মীৰ কেন্দ্ৰশাসিত অঞ্চলৰ ৰিয়াছি জিলাত চেনাব নদীৰ ওপৰত নিৰ্মিত এখন ৰেল সেতু। নদীৰ সিমনাৰ গিৰিখাতৰ ওপৰত ১,৩১৫ মিটাৰ (৪,৩১৪ ফুট) দৈৰ্ঘ্যৰ এই ষ্টীল আৰু কংক্ৰিটৰ সেতুখন অৱস্থিত। এই গঠনত ৫৩০ মিটাৰ (১,৭৪০ ফুট) দৈৰ্ঘ্যৰ এখন প্ৰৱেশ সেতু আৰু ৭৮৫ মিটাৰ (২,৫৭৫ ফুট) দৈৰ্ঘ্যৰ এখন ডেক খিলান সেতু আছে। নদীৰ তলৰ পৰা ৩৫৯ মিটাৰ (১,১৭৮ ফুট) উচ্চতাৰ ডেকৰ সৈতে এই খিলান সেতুখন বিশ্বৰ সৰ্বোচ্চ উচ্চতাৰ ৰেল সেতু তথা খিলান সেতু। ই জম্মু–বাৰামুলা ৰেলপথৰ কৌৰী আৰু বাক্কল ৰেল ষ্টেচনৰ মাজত অৱস্থিত।

জম্মু–বাৰামুলা ৰেল প্ৰকল্পৰ আধাৰ শিলা ১৯৮৩ চনত স্থাপন কৰা হৈছিল, কিন্তু ১৯৯০ৰ দশকৰ মধ্যভাগত ধনৰ ব্যৱস্থা হোৱাৰ পিছতহে নিৰ্মাণ কাম আৰম্ভ হৈছিল। এই প্ৰকল্পটো কেইবাটাও পৰ্যায়ত আগবাঢ়িছিল: জম্মু–উধমপুৰ খণ্ড ২০০৫ চনৰ এপ্ৰিলত আৰু উধমপুৰ–কাটৰা খণ্ড ২০১৪ চনৰ জুলাইত মুকলি কৰা হৈছিল। এই ৰেলপথ শ্ৰীনগৰৰ বাহিৰলৈ সম্প্ৰসাৰিত হোৱাকৈ ২০০৮ আৰু ২০১৩ চনৰ মাজত সম্পূৰ্ণ হোৱা বাৰামুলা–বানিহাল খণ্ডৰ সৈতে সংযোগ কৰিছে

সেতুখনৰ নিৰ্মাণ ব্যয় হৈছে ১৪.৮৬ বিলিয়ন টকা (১৮০ মিলিয়ন আমেৰিকান ডলাৰ)। এই প্ৰকল্পটো ভাৰতীয় ৰেলৱেৰ কোংকণ ৰেলৱে কৰ্পোৰেচনৰ তত্ত্বাৱধানত পৰিচালিত হৈছিল। নিৰ্মাণ কাম ২০১৭ চনত আৰম্ভ হৈছিল, আৰু ২০১৭ চনৰ নৱেম্বৰত ভিত্তি সমৰ্থন সম্পূৰ্ণ হৈছিল, খিলানটো ২০২১ চনৰ এপ্ৰিলত নিৰ্মাণ হৈছিল। সেতুটো ২০২২ চনৰ আগষ্টত সম্পূৰ্ণৰূপে সম্পন্ন হৈছিল, আৰু প্ৰথম পৰীক্ষামূলক যাত্ৰা ২০২৪ চনৰ জুনত অনুষ্ঠিত হৈছিল। সেতুখন ৰেল যাতায়াতৰ বাবে ২০২৫ চনৰ ৬ জুনত উদ্বোধন কৰা হৈছিল।

পটভূমি আৰু পৰিকল্পনা

১৯৭০ৰ দশকৰ শেষৰ ফালে ভাৰত চৰকাৰে জম্মুৰ সৈতে কাশ্মীৰ উপত্যকা সংযোগ কৰিবলৈ এটা ৰেল লাইন স্থাপনৰ পৰিকল্পনা কৰিছিল। এই লাইনে কাশ্মীৰক ভাৰতৰ বাকী ৰেল নেটৱৰ্কৰ সৈতে সংযোগ কৰিব আৰু অঞ্চলটোৰ অৰ্থনৈতিক কাৰ্যকলাপত সহায় কৰিব। ইয়াৰোপৰি, শীতকালত তুষাৰপাতৰ ফলত পথ সঘনাই বন্ধ হৈ পৰাৰ বাবে এই লাইনে বছৰজুৰি কাশ্মীৰ অঞ্চলৰ সৈতে এক কৌশলগত সংযোগ হিচাপে কাম কৰিব। যদিও ১৯৮৩ চনত এই প্ৰকল্পৰ ভিত্তিপ্ৰস্তৰ স্থাপন কৰা হৈছিল, তথাপিও ১৯৯০ৰ দশকৰ মধ্যভাগত ধনৰ ব্যৱস্থা কৰাৰ পিছতহে নিৰ্মাণ কাৰ্য আৰম্ভ হৈছিল। পৰৱৰ্তী সময়ত, ২০০৮ৰ পৰা ২০১৩ চনৰ ভিতৰত কাশ্মীৰৰ বাৰামুল্লা আৰু বানিহালৰ মাজত পৰ্যায়ক্ৰমে এটা ৰেল লাইন স্থাপন কৰা হৈছিল, আৰু পৰিকল্পিত জম্মু–বাৰামুল্লা লাইনটো শ্ৰীনগৰৰ বাহিৰলৈও বিস্তাৰিত হৈ নতুন লাইনৰ সৈতে সংযোগ হ’ব। উধমপুৰ আৰু কাটৰাৰ মাজৰ শাখাটো ২০১৪ চনৰ জুলাই মাহত যাতায়াতৰ বাবে মুকলি কৰা হৈছিল।

ইতিমধ্যে, ১৯৯৭ চনত উধমপুৰৰ পৰা শ্ৰীনগৰলৈ ৰেল লাইন বিস্তাৰৰ সম্ভাৱ্যতা অধ্যয়নৰ বাবে এটা জৰীপ কৰা হৈছিল। কাটৰাৰ পৰা প্ৰায় ২৩ কিলোমিটাৰ (১৪ মাইল) উত্তৰত কৌৰী আৰু বাক্কালৰ মাজত নদীখন পাৰ হ’বলৈ এটা উচ্চ উচ্চতাৰ ৰেল দলংৰ অনুমোদন জনোৱা হৈছিল।

তথ্য সংগ্ৰহ
চাইৰাছ মিষ্ট্ৰী

চাইৰাছ মিষ্ট্ৰী ( ; জন্ম: ১১ মাৰ্চ ১৯৫৬) এগৰাকী ভাৰতীয় লেখক আৰু নাট্যকাৰ। তেওঁ ২০১৪ চনত ক্ৰনিকেল অৱ আ কৰ্পচ্‌ বিয়েৰাৰ গ্ৰন্থৰ বাবে দক্ষিণ এছীয় সাহিত্যৰ বাবে প্ৰদান কৰা ডি এছ চি পুৰস্কাৰ লাভ কৰিছিল। ২০১৫ চনত কিতাপখনে ইংৰাজী সাহিত্যত সাহিত্য অকাডেমি বঁটা লাভ কৰে। তেওঁ লেখক ৰোহিণ্টন মিষ্ট্ৰীৰ ভাতৃ।

মিষ্ট্ৰী মুম্বাই নিবাসী।ৰ লগতে মানহাইম চলচ্চিত্ৰ মহোৎসৱত সমালোচকৰ বঁটাও লাভ কৰিছিল। এই চলচ্চিত্ৰখনৰ চিত্ৰনাট্য আৰু সংলাপও তেওঁ লিখিছিল।

বঁটা আৰু স্বীকৃতি

চুলতান পদমচি এৱাৰ্ড, ডুংগাজী হাউছৰ বাবে
১৯৮৯: শ্ৰেষ্ঠ গুজৰাটী ভাষাৰ চলচ্চিত্ৰ শিতানত ৰাষ্ট্ৰীয় চলচ্চিত্ৰ বঁটা, পাৰ্চি, কাহিনী, চিত্ৰনাট্য আৰু সংলাপ
২০০৫: ক্ৰছৱৰ্ড বুক এৱাৰ্ড, মনোনয়ন, দ্য ৰেডিয়েন্স অৱ এছেছ
২০১৪: দক্ষিণ এছীয় সাহিত্যৰ বাবে প্ৰদান কৰা ডি এছ চি পুৰস্কাৰ, ক্ৰনিকেল অৱ আ কৰ্পচ্‌ বিয়েৰাৰ
২০১৫: সাহিত্য অকাডেমি বঁটা

সৃষ্টিশীল কাম

দ্য ৰেডিয়েন্স অৱ এছেছ
ক্ৰনিকেল অৱ আ কৰ্পচ্‌ বিয়েৰাৰ
Passion Flower: Seven Stories of Derangement
দ্য প্ৰচপেক্ট অৱ মিৰাকলচ্‌

তথ্যসূত্ৰ

শ্ৰেণী:সাহিত্যিক
শ্ৰেণী:জীৱিত ব্যক্তি
শ্ৰেণী:ঔপন্যাসিক
শ্ৰেণী:ডি এছ চি পুৰস্কাৰ বিজয়ী
শাওণ

শাওণ অসমীয়া বৰ্ষপঞ্জীৰ চতুৰ্থ মাহ আৰু ভাৰতীয় ৰাষ্ট্ৰীয় শকাব্দৰ পঞ্চম মাহ। ই অসমীয়া পঞ্জিকাৰ বাৰটা মাহ, ক্ৰমে ব'হাগ, জেঠ, আহাৰ, শাওণ, ভাদ, আহিন, কাতি, আঘোণ, পুহ, মাঘ, ফাগুন আৰু চ'তৰ অন্যতম। শাওণত ৩২ দিন থাকে। ১শাওণ হ'ল এই মাহৰ প্ৰথম দিন। শ্ৰবণা নক্ষত্ৰৰ সূৰ্য অৱস্থানৰ বাবে এই মাহৰ নাম শ্ৰাৱণ বা শাওণ হৈছে।
শাওণ মাহত হোৱা ধাৰাসাৰ বৰষুণৰ দৃশ্য।

অন্য পঞ্জিকাত শাওণৰ সমসাময়িক মাহ

অসমীয়া পঞ্জিকাত শাওণ মাহ চলি থাকোঁতে গ্ৰেগৰিয়ান পঞ্জিকাত জুলাই আৰু আগষ্ট হয়। শাওণ ১৬ বা ১৭ জুলাইত আৰম্ভ হয় আৰু আগষ্টৰ মধ্যলৈকে থাকে। শাওণ মাহ চলি থকাৰ সময়ত অন্য কিছু ভাৰতীয় হিন্দু পঞ্জিকাত আষাড় মাহ চলি থাকে। এই মাহত শিল্পী সকলে দুৰ্গাপূজা , কালিপূজাৰ বাবে মূৰ্তি বনাবলৈ আৰম্ভ কৰে।

প্ৰাকৃতিক পৰিৱৰ্তন

এই মাহ 'বৰ্ষা' ঋতুৰ সময়। এই সময়ত অসমত ধাৰাসাৰ বৰষুণ হয়। অসমৰ বহু অঞ্চল বানপানীৰ দ্বাৰা ক্ষতিগ্ৰস্ত হয়। অসমৰ খেতি পথাৰত ৰোৱা কঠীয়াই পোখা মেলিবলৈ আৰম্ভ কৰে আৰু ধান গছৰ পাতৰ বৰণ গাঢ় সেউজীয়া হয়।

উৎসৱ-পাৰ্বন

তথ্যসূত্ৰ

শ্ৰেণী:অসমীয়া মাহ
মোৰো এটা সপোন আছে

মোৰো এটা সপোন আছে হৈছে ৰুবুল মাউতৰ দ্বাৰা লিখিত এখনি আত্মজীৱনী। শৈশৱ-কৈশোৰৰ নানান প্ৰতিঘাত আৰু সংঘাত অতিক্ৰম কৰি আমেৰিকাৰ মাচাছ্যুচেটচ বিশ্ববিদ্যালয়লৈ যাত্ৰা কৰা জীৱবিজ্ঞানী আৰু গৱেষক ৰুবুল মাউতৰ জীৱন-কাহিনীৰে এই আত্মজীৱনীখন সমৃদ্ধ হৈছে।

লেখকৰ পৰিচয়

ৰুবুল মাউত (ইংৰাজী: Rubul Mout) হৈছে এগৰাকী অসমীয়া জীৱবিজ্ঞানী। তেখেতৰ গৱেষণাৰ বিষয় হৈছে মানৱীয় দেহৰ কেতবোৰ ৰোগ নিৰ্মূলকৰণৰ বাবে নতুন প্ৰটিনৰ সৃষ্টি কৰা; উচ্চতৰ প্ৰটিন সমাৱেশ প্ৰস্তুত কৰি সেইবোৰক কোষ সংকেতৰে সমৃদ্ধ কৰা আৰু জৈৱ-অণুবিদ্যুতৰ দৰে ক্ষেত্ৰত প্ৰয়োগ কৰা।বৰ্তমান ৰুবুল মাউত হাৰ্ভাৰ্ড বিশ্ববিদ্যালয়ৰ হাৰ্ভাৰ্ড মেডিকেল স্কুল আৰু বষ্টন চিলড্ৰেনছ হাস্পতালৰ (বিচিএইচ) ষ্টেম চেল প্ৰগ্ৰেমৰ গৱেষণা-সভ্য।[4] ইয়াৰ পূৰ্বে তেখেত ৱাশ্বিংটন বিশ্ববিদ্যালয়ৰ প্ৰটিন ডিজাইন শাখাৰ 'ৱাশ্বিংটন ৰিচাৰ্চ ফাউণ্ডেছন ইন'ভেছন ফেলো' আছিল।

গ্ৰন্থখনৰ সংক্ষিপ্ত বিৱৰণ

মোৰো এটা সপোন আছে আত্মজীৱনীমূলক গ্ৰন্থখন মূলতঃ চাৰিটা খণ্ডত বিভক্ত। এই খণ্ডসমূহো সৰু-বৰ উপ-অধ্যায়ত বিভক্ত। গ্ৰন্থত মুঠ এসত্তৰটা উপ-অধ্যায় আছে। গ্ৰন্থখনৰ প্ৰথমটো খণ্ডৰ শিৰোনাম হৈছে-শৈশৱ। এইটো খণ্ডত লেখকে শৈশৱত সন্মুখীন হোৱা বিভিন্ন সংঘাতৰ বিষয়ে লিখিছে। পঢ়া টেবুলখনৰ বৰ্ণনাৰে তেখেতৰ শৈশৱ-কথা আৰম্ভ হৈছে। এইটো অধ্যায়ত প্ৰাথমিক স্কুলৰ পৰা মেট্ৰিক পাছ কৰালৈকে বৰ্ণনা সন্নিৱিষ্ট হৈছে। দ্বিতীয়টো অধ্যায় সংগ্ৰামত লেখকে উচ্চতৰ মাধ্যমিকৰ শিক্ষাগ্ৰহণৰ পৰা আৰম্ভ কৰি টাটা মৌলিক গৱেষণা প্ৰতিষ্ঠানত বিজ্ঞানী হিচাপে যোগদান হোৱালৈকে সময়ছোৱাক সামৰি লৈছে। তৃতীয়টো অধ্যায় সুযোগত লেখকে টাটাৰ প্ৰতিষ্ঠানটিত বিজ্ঞানী হিচাপে অৰ্জন কৰা অভিজ্ঞতাসমূহৰ বিষয়ে বৰ্ণনা কৰিছে। আৰু সেই অভিজ্ঞতাই তেখেতেক কিদৰে ডক্তৰেটৰ বাবে সুযোগ আনি দিলে-তাৰ ব্যাখ্যা আগবঢ়াইছে। চতুৰ্থটো অধ্যায় দেউতাৰ অসুখত লেখক ড॰ মাউতে আমেৰিকাত মাচাছুচেটছ বিশ্ববিদ্যালয়ত গৱেষণা কৰি থাকোঁতেই দেউতাকৰ দুৰাৰোগ্য ৰোগৰ খবৰ পোৱা, সেই খবৰে তেওঁৰ মনোজগতত সৃষ্টি কৰা নানান চিন্তা-দুশ্চিন্তাৰ বিষয়ে লিখিছে। তেখেতৰ দেউতাক পাৰকিনচনৰ ৰোগত আক্ৰান্ত হৈছিল। এইটো অধ্যায়ত লেখকে জিন এডিটিঙৰ নানান সম্ভাৱনা, CRISPR/CAS9ৰ প্ৰযুক্তিৰ বিষয়েও ব্যাখ্যা আগবঢ়াইছে।

সমালোচনা

কবি-সাহিত্যিক জীৱন নৰহে গ্ৰন্থখনৰ প্ৰসংগত কয় যে, “বিজ্ঞানী ৰুবুল মাউতে মনচুই যোৱা বৰ্ণনাৰে তেওঁৰ শিক্ষাজীৱনৰ পৰিক্ৰমা অতি সাৱলীলভাৱে গ্ৰন্থখনত তুলি ধৰিছে। অমানুসিক কষ্ট/ দৰিদ্ৰতাক কেনেকৈ পৰিয়ালৰ মানুহে (বিশেষকৈ মাক-দেউতাক-ককায়েক) মুখামুখি হৈ এই দীঘলীয়া যাত্ৰাত ৰুবুলক আগবঢ়াই দিছিল গ্ৰন্থখন পঢ়িলে সেই পৰিয়ালটোৰ প্ৰতি শ্ৰদ্ধাত মূৰ দো খাই যাব। আৰু যিসকল ব্যক্তিয়ে দৰিদ্ৰতাৰ গ্ৰাসক অতিক্ৰমি নিজকে প্ৰতিষ্ঠা কৰিছে তেওঁলোকে গ্ৰন্থখন পঢ়িলে নিজৰ জীৱন বৃত্তান্তকে বিচাৰি পাব আৰু তপত চকুলো এধাৰ বৈ আহিব।”

গ্ৰন্থখনৰ তৃতীয়টো সংস্কৰণ ২০১৮ চনৰ জানুৱাৰী মাহত প্ৰকাশিত হয়।

লগতে চাওক

ৰুবুল মাউত
টাটা মৌলিক গৱেষণা প্ৰতিষ্ঠান

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:আত্মজীৱনী
ভাৰতৰ বহুপতি প্ৰথা

ভাৰতৰ বহুপতি প্ৰথাৰ অৰ্থ হৈছে ঐতিহাসিক ভাৰতীয় উপমহাদেশৰ বা বৰ্তমানৰ ভাৰতবৰ্ষৰ এগৰাকী মহিলাৰ একে সময়তে দুই বা ততোধিক স্বামী থকা প্ৰথা। বহুপতি প্ৰথাৰ উদাহৰণ হিন্দু মহাকাব্য মহাভাৰতত দেখা পোৱা যায়; য'ত পাঞ্চাল ৰজাৰ জীয়ৰী দ্ৰৌপদীয়ে পাঁচজন ভাতৃৰ সৈতে একেলগে বিবাহ পাশত আৱদ্ধ হৈছিল।

বহুপতি প্ৰথা মুখ্যতঃ ভাৰতৰ হিমাচলৰ এটা অংশ কিন্নৌৰ অঞ্চলত প্ৰচলিত আছিল। কিন্নৌৰ ভাৰত-চীন সীমান্তৰ ওচৰত অৱস্থিত। মহাভাৰতত উল্লেখ কৰা অনুসৰি পাণ্ডৱসকলক তেৰ বছৰৰ বাবে তেওঁলোকৰ ৰাজ্যৰ পৰা নিৰ্বাসিত কৰা হৈছিল আৰু শেষৰটো বছৰ কিন্নৌৰৰ এই পাহাৰীয়া অঞ্চলত অজ্ঞাতবাসত কটাইছিল। কিছুমান কিন্নৌৰীয়ে দাবী কৰে যে এই প্ৰথা তেওঁলোকে পাণ্ডৱসকলৰ পৰা উত্তৰাধিকাৰ সূত্ৰে পাইছে; যাক তেওঁলোকে তেওঁলোকৰ পূৰ্বপুৰুষ গণ্য কৰে।

দক্ষিণ ভাৰতত নীলগিৰিৰ টোড়া জনজাতি, ত্ৰিবাংকুৰৰ নাঞ্জানাদ ভেল্লালা জাতিৰ মাজতো বহুপতি প্ৰথা দেখা যায়। যদিও বহুতো জনগোষ্ঠী আৰু জনজাতিৰ মাজত এই প্ৰথা নাইকীয়া হৈ গৈছে, তথাপিও কিছুমান পাহাৰীৰ মাজত, বিশেষকৈ উত্তৰ ভাৰতৰ গাড়োৱালক ‘জৌনচাৰ বাৱাৰ’ অঞ্চলত এই প্ৰথা দেখা যায়।

শেহতীয়া বছৰবোৰত কৃষিভূমিৰ বিভাজন পৰিহাৰ কৰিবলৈ পাঞ্জাবৰ মালৱা অঞ্চলৰ কৃষিজীৱি সমাজত বহুপতি প্ৰথা বৃদ্ধি পোৱা দেখা গৈছে।

আইনগত বৈধতা

১৮৬০ৰ ভাৰতীয় দণ্ড বিধিৰ ৪৯৪ আৰু ৪৯৫ ধাৰা অনুসৰি খ্ৰীষ্টিয়ানসকলৰ বাবে বহুগমন নিষিদ্ধ। হিন্দু বিবাহ আইন, ১৯৫৫ অনুসৰি কোনো হিন্দু লোকে পতি/পত্নী জীৱিত থকা অৱস্থাত পুনৰবিবাহ কৰিব নোৱাৰে। সেয়েহে ভাৰতত বহুবিবাহ বেআইনী।

কিন্নৌৰ

হিমাচল প্ৰদেশৰ কিন্নৌৰ জিলাৰ বহুতো গাঁৱত বহুপতি প্ৰথা চলি আছে। বহুপতি প্ৰথা মুখ্যতঃ পুৰুষ-প্ৰধান সমাজৰ গাওঁবোৰত প্ৰচলিত আৰু তাত এতিয়াও প্ৰাচীন ৰীতি-নীতি আৰু ৰীতি-নীতি অনুসৰণ কৰে। এই প্ৰথাৰ বিভিন্ন ধৰণৰ ৰূপ আছে। সাধাৰণতে সকলো ভাতৃয়ে একেগৰাকী নাৰীক বিবাহ কৰে। কেতিয়াবা ভাতৃসকলে পিছতো বিবাহ কৰায়। কেবল পত্নীয়েহে সন্তানৰ তেজৰ সম্বন্ধ নিৰূপণ কৰিব পাৰে। উত্তৰাধিকাৰ সম্পৰ্কীয় বিবাদ সমাধান কৰিবলৈ ডিএনএ পৰীক্ষা কৰাৰো দুই-এটা উদাহৰণ আছে। বিবাহ ভংগৰ নিয়মবোৰ কঠোৰ আৰু বিবাহ চুক্তিৰ বিৰুদ্ধে যোৱা এজন ভাতৃক সম্পত্তিৰ অধিকাৰৰ পৰা বঞ্চিতও কৰিব পৰা যায়।

টোড়া

টোড়া হৈছে দক্ষিণ ভাৰতৰ নীলগিৰি পাহাৰত বাস কৰা জনজাতীয় লোক যি কেইবা শতিকাৰ পৰা বহুপতি প্ৰথা চলি আহিছে। যিসকল পুৰুষে এগৰাকী বা দুগৰাকী পত্নীক বিবাহ কৰায়, স্বামীসকল প্ৰায়ে পূৰ্ণভাতৃ বা সতীয়া ভাতৃ হয়। বিয়াৰ পিছত এগৰাকী টোড়া মহিলাই স্বয়ংক্ৰিয়ভাবে তেওঁৰ স্বামীৰ আন ভাতৃসকলৰো পত্নীৰ মৰ্যদা পায়। যেতিয়া তেওঁ গৰ্ভৱতী হয়, তেতিয়া যিজন স্বামীয়ে আনুষ্ঠানিক ভাবে পত্নীক এজোৰ ধনু-কাড় দিব, তেৱেঁ সেই সন্তানৰ পিতৃ হ’ব। পৰৱৰ্তী সময়ত গৰ্ভৱতী হ’লে আন এজন স্বামীয়ে সেই আনুষ্ঠানিকতা পালন কৰিব।

কেৰালা

কেৰালাত বহুপতি আৰু বহুপত্নী প্ৰথা ঊনবিংশ শতিকাৰ শেহলৈকে প্ৰচলিত আছিল আৰু বিংশ শতিকাৰ মাজভাগলৈ তেনে ঘটনাৰ কথা ছেগা-চোৰোকাকৈ শুনা গৈছিল। নায়াৰ, এজহাৱা, কম্মলান, নাডাৰ আদি জাতিৰ মাজত বহুপতি প্ৰথা দেখা গৈছিল।

তথ্য উৎস

অধিক জানিবলৈ পঢ়ক

Manis Kumar Raha & Palash Chandra Coomar : Polyandry in India. Gian Publishing House, Delhi, 1987.

শ্ৰেণী:বিবাহ
জোনাকী ছবিঘৰ

জোনাকী ছবিঘৰ হ'ল জ্যোতিপ্ৰসাদ আগৰৱালাই নিৰ্মাণ কৰা অসমৰ প্ৰথম স্থায়ী চিত্ৰগৃহ। ১৯৩৭ চনত প্ৰতিষ্ঠিত এই ছবিঘৰটি জ্যোতিপ্ৰসাদৰ ঘাইঘৰ পকীৰ পিছচোতালৰ হাবি-বন মুকলি কৰি তৈয়াৰ কৰা হৈছিল। ১৯৩৫ চনত কলকতাৰ ৰাওণাক ছবিঘৰত জয়মতীয়ে মুক্তি লাভ কৰাৰ পিছত অসমৰ দৰ্শকৰ বাবে কোনো স্থায়ী ছবিঘৰ নাছিল আৰু তাৰ পৰিপ্ৰেক্ষিতত ১৯৩৭ চনত জ্যোতিপ্ৰসাদে জোনাকী ছবিঘৰ নিৰ্মাণ কৰে। জ্যোতিপ্ৰসাদৰ পিছত ঘাইকৈ তেওঁৰ কনিষ্ঠ ভাতৃ হৃদয়ানন্দ আগৰৱালা আৰু তেওঁৰ পুত্ৰ শ্ৰীমন্ত প্ৰতীম আগৰৱালাই চোৱা-চিতা কৰা জোনাকীয়ে ২০১৩ চনৰ ১৭ জানুৱাৰীত মহাৰজত জয়ন্তী পালন কৰে।

চমু ইতিহাস

১৯৩৭-১৯৫০

অসমীয়া ছবি নিৰ্মাণ কৰিম বুলি মন বান্ধি লৈ জ্যোতিপ্ৰসাদ আগৰৱালাই প্ৰথমতে শোণিত কুঁৱৰী নাটৰ চিত্ৰৰূপ দিয়াৰ কথা ভাবিছিল। কিন্তু তেওঁ অসমীয়া জাতীয় জীৱনৰ এক সাহসিকতাপূৰ্ণ চিত্ৰ প্ৰস্ফুটিত হৈ উঠা কাহিনী এটাৰ সন্ধানত আছিল। তদুপৰি শোণিত কুঁৱৰীৰ চিত্ৰায়্ণত আহিব পৰা জটিলতাৰ কথাও তেওঁ ভাবিছিল। সেয়েহে তেওঁ লক্ষ্মীনাথ বেজবৰুৱাৰ জয়মতী নাটকখনৰ কাহিনীটো নিৰ্বাচন কৰে।

১৯৩৫ চনৰ ১০ মাৰ্চত কলিকতাৰ 'ৰাওনাক' ছবিঘৰত জয়মতী' প্ৰথম মুক্তি পায়। ছবিখন উদ্বোধন কৰে সাহিত্যৰথী লক্ষ্মীনাথ বেজবৰুৱাই। সেই সময়ত অসমত স্থায়ী ছবিঘৰ নাছিল। মাত্ৰ গুৱাহাটী, ডিব্ৰুগড় আৰু শ্বিলঙত অস্থায়ীভাৱে ছবি দেখুওৱাৰ ব্যৱস্থা আছিল। সেয়েহে ১৯৩৭ চনত জ্যোতিপ্ৰসাদে জোনাকী ছবিঘৰ নিৰ্মাণ কৰে। লোহাৰ খুটা, ইটা-চূণশিলৰ মিশ্ৰণ আৰু বোকামাটিৰে লিপা দেৱালৰ সৈতে কাঠৰ বেলকনী থকা ছবিঘৰটি এমাহৰ ভিতৰতে নিৰ্মাণ কৰা হয়। মূল গৃহটি ২৭ ফুট বহল, ৮০ ফুট দীঘল আৰু ১৮ ফুট উচ্চতাৰ আছিল। আগৰৱালা পৰিয়ালৰ ঘাইঘৰ পকীৰ পিছচোতালত জোনাকী নিৰ্মাণ কৰা হৈছিল। আম-জামু, বিভিন্ন জোপোহা গছ আৰু অলাগতিয়াল গছ-গছনিৰে ভৰা ঠাই এডোখৰ জোনাকী নিৰ্মাণৰ বাবে নিৰ্বাচন কৰা হৈছিল। আৰু অনাগত দিনবোৰত সেই এন্ধাৰ ঠাইটুকুৰাই মানুহক মনোৰঞ্জন দিব বুলি তাৰ নাম ৰখা হৈছিল জোনাকী।

সেই সময়ত ব্ৰিটিছ শাসনতন্ত্ৰৰ পৰা চিনেমা দেখুওৱাৰ অনুমতি পত্ৰ বা লাইচেন্স লাভ কৰাটো সহজসাধ্য নাছিল। কিন্তু আন্দোলনৰ কাৰ্যকলাপৰ পৰা দূৰত ৰাখিবলৈয়ে হয়তো জ্যোতিপ্ৰসাদক অনুমতি পত্ৰ প্ৰদান কৰা হয় আৰু চিত্ৰলেখা ডিষ্ট্ৰিবিউটৰ্ছৰ বেনাৰত ছবি প্ৰদৰ্শনৰ আৰম্ভণি কৰা হয়।

তথ্য সংগ্ৰহ

লগতে চাওক

জয়মতী

শ্ৰেণী : অসমৰ চলচ্চিত্ৰ
শ্ৰেণী:ছবিঘৰ
শ্ৰেণী:তেজপুৰ
অনন্ত কলিতা

অনন্ত কলিতা হৈছে অসম, ভাৰতৰ এগৰাকী অৰ্থনীতিবিদ, স্তম্ভ লেখক, নিবন্ধকাৰ, বাঁওপন্থী নেতা, আৰু ষ্টেট বেংক অৱ ইণ্ডিয়াৰ ভূতপূৰ্ব সঞ্চালক ৷ ডাক আৰু তাঁৰ সেৱাৰ জৰিয়তে কৰ্মজীৱনৰ পাতনি মেলি পৰৱৰ্তী সময়ত ষ্টেট বেংক অৱ ইণ্ডিয়াত যোগদান কৰা অনন্ত কলিতাই অৰ্থনীতি আৰু সামাজিক বিষয়ত একাধিক নিবন্ধ লিখি অসমৰ অ-কাহিনীমূলক সাহিত্যলৈ বিশিষ্ট বৰঙণি আগবঢ়াইছে। ৰাজনৈতিক দল চিপিআই(এম)ৰ সংস্পৰ্শলৈ অহা কলিতাই অসমৰ অন্ধবিশ্বাস-বিৰোধী অনুষ্ঠান ইলোৰা বিজ্ঞান মঞ্চৰ প্ৰতিষ্ঠাতো আগভাগ লৈছিল। ১৯৭২ চনত উক্ত পদ ত্যাগ কৰি তেখেতে ষ্টেট বেংক অৱ ইণ্ডিয়াত নতুন কৰ্মজীৱনৰ পাতনি মেলে৷ ১৯৮৬ চনৰ পৰা ১৯৮৯ চনলৈকে তেখেত বেংকটোৰ কৰ্মচাৰী সন্থাৰ সভাপতি পদত অধিষ্ঠিত হৈছিল৷ ১৯৮৯ চনৰ পৰা ২০০৮ চন পৰ্যন্ত তেখেতে সন্থাৰ সাধাৰণ সম্পাদকৰ দায়িত্ব পালন কৰে৷ ষ্টেট বেংকৰ কৰ্মচাৰী আন্দোলনৰ লগত তেখেত এইদৰেই জড়িত হৈছিল৷ আক্ৰান্ত হৈ আছিল৷ গুৱাহাটীৰ নৱগ্ৰহ শ্মশানত তেখেতৰ শেষকৃত্য সম্পন্ন হয়৷

তথ্যসূত্ৰ

শ্ৰেণী:লেখক
শ্ৰেণী:অৰ্থনীতিবিদ
শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ ৰাজনীতিক
নিক্কি ৰিড

নিক্কি ৰিড এজন আমেৰিকান অভিনেত্ৰী, চিত্ৰনাট্যকাৰ আৰু উদ্যোগপতি। তেওঁ বিশেষকৈ ৰ’জালী হেইলৰ ভূমিকাৰ বাবে জনাজাত, যি তেওঁ দ্য টোঁৱাইলাইট ছাগা (২০০৮–২০১২) চিত্ৰশৃংখলাত অভিনয় কৰিছিল।

নিক্কি ৰিডে খ্যাতি লাভ কৰিছিল ২০০৩ চনৰ মানসিক নাটকীয় চলচ্চিত্ৰ থাৰ্টিনত, য’ত তেওঁ অভিনয় আৰু চিত্ৰনাট্য ৰচনা কৰিছিল, চলচ্চিত্ৰৰ নিৰ্দেশিকা আছিল কেথেৰিন হাৰ্ডউইক। এই চলচ্চিত্ৰৰ বাবে তেওঁ শ্ৰেষ্ঠ প্ৰৱেশমূলক অভিনয়ৰ বাবে ইণ্ডিপেণ্ডেন্ট স্প্ৰিট এৱাৰ্ড লাভ কৰিছিল আৰু শ্ৰেষ্ঠ প্ৰথম চিত্ৰনাট্যৰ বাবে মনোনীত হৈছিল ১৯তম ইণ্ডিপেণ্ডেন্ট স্প্ৰিট এৱাৰ্ডত।

প্ৰাৰম্ভিক জীৱন

ৰিডৰ মাতৃ চেৰোকি-ইটালিয়ান আৰু পিতৃ, এজন ছেট ডিজাইনাৰ, ইহুদী ধৰ্মৰ। ৰিড ধৰ্মৰ অবিহনে বৃদ্ধি পোৱা যদিও তেওঁ নিজৰ পৰিচয় ইহুদী হিচাপে ধাৰণ কৰিছে। তেওঁৰ ককায়েকৰ বাৰ মিৎসভাৰ অনুষ্ঠানৰ কাৰণে তেওঁ কিছু কিছু ইহুদী প্ৰথাৰ সৈতে পৰিচিত হৈছিল।

ৰিডে বহু সাক্ষাৎকাৰত কৈছে যে তেওঁৰ শৈশৱ "বেছি জটিল" আছিল। তেওঁৰ দম্পতীয়ে ৰিডৰ দুবছৰ বয়সত বিবাহ বিচ্ছেদ কৰিছিল, যেতিয়া তেওঁৰ মাতৃয়ে তেওঁৰ পিতৃক অন্য এজন পুৰুষৰ লগত বিছনাত দেখিছিল। ৰিডক তেওঁৰ মাতৃয়ে লালন-পালন কৰিছিল। ২০০২ চনত, ৰিড ১৪বছৰীয়া আছিল, তেতিয়া তেওঁ মাতৃৰ ঘৰ এৰি নিজৰ বাবে নিজে থাকিবলৈ আৰম্ভ কৰিছিল, প্ৰধানকৈ লছ এঞ্জেলেছৰ এপাৰ্টমেণ্টসমূহত। থাৰ্টিন চলচ্চিত্ৰৰ সফলতাৰ পিছত ৰিড লছ এঞ্জেলেছৰ আলেকজেণ্ডাৰ হেমিল্টন হাইস্কুললৈ ঘূৰি গৈছিল, কিন্তু এটা বছৰ পাছত পুনৰ বিদ্যালয় এৰি দিয়ে। তেওঁ কৈছিল যে "মাতৃসকলে স্কুললৈ আহি লাঞ্চৰ সময়ত তেওঁৰ সৈতে মুখা-মুখি হ’বলৈ আৰু ছবিখনৰ বিষয়ে তেওঁক প্ৰহাৰ কৰিবলৈ চেষ্টা কৰিছিল" – এইবোৰেই তেওঁৰ বিদ্যালয় এৰি যাবলৈ কাৰণ হৈছিল। ৰিডে হোমস্কুলিঙৰ জৰিয়তে উচ্চতৰ মাধ্যমিক ডিপ্লোমা লাভ কৰিছিল।

অন্যান্য কাম

ৰিডে তেওঁৰ তেতিয়াৰ স্বামী পল মেকডোনাল্ডৰ সৈতে "নাউ দ্যাট আই'ভ ফাউণ্ড ইউ" গানটো ৰেকৰ্ড কৰিছিল, যিটো ১৫ নৱেম্বৰ ২০১১ তাৰিখে ৰায়ান সিক্ৰেষ্ট ৰ ৰেডিঅ’ শ্ব’ত প্ৰদৰ্শিত হৈছিল। দম্পয়ে তেওঁলোকৰ প্ৰথম EP, দ্য বেষ্ট পাৰ্ট, ২৯ অক্টোবৰ ২০১২ তাৰিখে মুক্তি দিছিল। তেওঁলোকৰ গান "অল আই'ভ এভাৰ নিডেড" দ্য টৱাইলাইট ছাগা: ব্ৰেকিং ডন – পাৰ্ট ২ সাউণ্ডট্ৰেক ত অন্তৰ্ভুক্ত।

২০১৩ চনৰ জানুৱাৰীত, ৰিডে হেনছনৰ ২০১৩ চনৰ একক "গেট দ্য গাৰ্ল বেক"ৰ মিউজিক ভিডিঅ’ শ্বুট কৰিছিল, পল মেকডোনাল্ডৰ সৈতে। ভিডিঅ’টো এপ্ৰিল ২০১৩ত মুক্তি পাইছিল। ভিডিঅ’টোত অন্য জনপ্ৰিয় ব্যক্তি হৈছে কেট ডেনিংছ,ড্ৰেক বেল, ড্ৰু সিলি, এমি পাফ্ৰাথ আৰু এলেক্স বেহ।

ৰিডে ১৯৬০–১৯৮০ চনৰ মাজৰ নিউজিলেণ্ডত থকা পৰিৱেশত এটা চিত্ৰনাট্য লিখিছিল। তেওঁ কৈছে যে তেওঁ নিজৰ "চেক্সি বেড গাৰ্লছ" ভূমিকাৰ প্ৰকাৰত টাইপকাষ্ট হোৱাৰ তুলনাত বেছি বহুমুখী অনুভৱ কৰে। কেতিয়াবা প্ৰযোজকসকলে কৈছে যে তেওঁ বিশেষ কোনো চৰিত্ৰৰ বাবে বহুত আবেদনময়ী। ২০০৯ চনৰ নৱেম্বৰত, ৰিডে তেওঁৰ বন্ধু সে’জৰ বাবে লণ্ডনত এটা মিউজিক ভিডিঅ’ নিৰ্দেশনা দিছিল। ৰিডে কৈছে, তেওঁলোকে বহু সময় বা ধন নাছিল, তথাপি তেওঁ ইয়াত বৰ অহংকাৰ অনুভৱ কৰে।

২০১৭ চনত, ৰিড আৰু বন্ধু ম’ৰগান ব’গলে এক টেকসই গহনাৰ উদ্যোগ 'বায়ু উইথ লাভ' স্থাপন কৰে। এই কোম্পানীয়ে ডেল ৰ সৈতে কাম কৰি পুনঃব্যৱহৃত প্ৰযুক্তি গহনা হিচাপে ৰূপান্তৰ কৰে।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
মালৱিকা নায়াৰ

মালৱিকা নায়াৰ এগৰাকী ভাৰতীয় অভিনেত্ৰী যিয়ে প্ৰধানকৈ তেলুগু আৰু মালয়ালম চলচ্চিত্ৰত অভিনয় কৰে। নায়াৰৰ উল্লেখযোগ্য কামসমূহৰ ভিতৰত আছে ব্লেক বাটাৰফ্লাই (২০১৩), কাকু (২০১৪), য়েভাডে সুব্ৰমণ্যম (২০১৫), টেক্সিৱালা (২০১৮), মডাৰ্ণ লাভ হায়দৰাবাদ (২০২২) আৰু কৃষ্ণম প্ৰণয় সখী (২০২৪)।

প্ৰাৰম্ভিক জীৱন আৰু শিক্ষা

মালৱিকা নায়াৰৰ জন্ম হৈছিল দিল্লীৰ এটা মালয়ালম পৰিয়ালত। তেওঁৰ পৰিয়ালটো সোনকালেই কেৰালালৈ স্থানান্তৰিত হয় আৰু তেওঁ কোচিনৰ ভাইটিলাত অৱস্থিত টক-এইচ পাব্লিক স্কুলত অধ্যয়ন কৰে। ইয়াৰ পিছত তেওঁ পুনৰ নতুন দিল্লীলৈ উভতি আহে আৰু ডি.এ.ভি. শ্ৰেষ্ঠ বিহাৰত পঢ়া-শুনা অব্যাহত ৰাখে। তেওঁ হায়দৰাবাদৰ বেগমপেটত থকা চেইণ্ট ফ্ৰান্সিছ কলেজ ফৰ উইমেনৰপৰা স্নাতক ডিগ্ৰী লাভ কৰে। তেওঁ এডিনবাৰ্গ বিশ্ববিদ্যালয়ৰপৰা দৰ্শন বিষয়ত স্নাতকোত্তৰ ডিগ্ৰী লাভ কৰিছে।

কৰ্মজীৱন

পঢ়ি থকাৰ সময়তে নায়াৰে মডেলিং কৰিছিল আৰু বিভিন্ন বিজ্ঞাপনৰ লগতে মোহন সিতাৰা পৰিচালিত সংগীত ভিডিঅ' "ঋতুকল"-ত অভিনয় কৰিছিল। ইয়াৰ পিছতে তেওঁ অভিনয়ৰ সুযোগ লাভ কৰিবলৈ আৰম্ভ কৰে আৰু অৱশেষত ১৩ বছৰ বয়সত চলচ্চিত্ৰ জগতত প্ৰৱেশ কৰে। তেওঁৰ প্ৰথম কেইখনমান ছবিত তেওঁ সৰু সহযোগী বা কেমিঅ' চৰিত্ৰত অভিনয় কৰিছিল; উস্তাদ হোটেলত তেওঁক এটা গীতত দেখা গৈছিল, আনহাতে পুথিয়া থিৰাঙগল আৰু কৰ্মযোদ্ধাত তেওঁ ক্ৰমান্বয়ে নেদুমুদী বেণু আৰু মোহনলালৰ চৰিত্ৰৰ কন্যাৰ চৰিত্ৰত অভিনয় কৰিছিল।

ব্লেক বাটাৰফ্লাইত তেওঁৰ অভিনয় দেখি ছবিখনৰ মূল সংস্কৰণৰ পৰিচালক বালাজী শক্তিৱেল আপ্লুত হয় আৰু পৰিচালক ৰাজু মুৰুগানক তেওঁৰ ৰোমাণ্টিক ড্ৰামা ছবি কাকু (২০১৪)-ত অভিনয় কৰাবলৈ পৰামৰ্শ দিয়ে। দিনেশৰ বিপৰীতে মালৱিকাই সুতন্ত্ৰিকোডীৰ চৰিত্ৰত অভিনয় কৰি সমালোচকৰ প্ৰশংসা লাভ কৰে। বিহাইণ্ডউডছে তেওঁৰ অভিনয়ক "উৎকৃষ্ট" বুলি অভিহিত কৰিছিল, আনহাতে Sify.com-ৰ পৰ্যালোচনাত তেওঁক "চমৎকাৰ" বুলি কোৱা হৈছিল। তেওঁৰ এই অভিনয়ৰ বাবে তেওঁ ফিল্মফেয়াৰ শ্ৰেষ্ঠ অভিনেত্ৰী (তামিল), বিজয় বঁটা শ্ৰেষ্ঠ নৱাগতা অভিনেত্ৰীৰ লগতে শ্ৰেষ্ঠ নৱাগতাৰ বাবে SICA বঁটা আৰু শ্ৰেষ্ঠ অভিনেত্ৰীৰ বাবে বিকাতন বঁটা লাভ কৰে। কাকুৰ পূৰ্বে তেওঁৰ পকিদা নামৰ এখন মালয়ালম ছবি মুক্তি পাইছিল। মালৱিকাৰ পৰৱৰ্তী মুক্তিপ্ৰাপ্ত ছবি আছিল নাগা শৌৰ্যৰ বিপৰীতে ৰোমাণ্টিক ড্ৰামা কল্যাণ বৈভোগমে (২০১৬)। বি.ভি. নন্দিনী ৰেড্ডীৰ পৰিচালনাত নিৰ্মিত এই ছবিখন আৰু তেওঁৰ অভিনয় প্ৰশংসিত হৈছিল। Sify-এ লিখিছে যে, "মালৱিকা নায়াৰে এগৰাকী আধুনিক স্বতন্ত্ৰ মনোভাবৰ ছোৱালী হিচাপে পুনৰ জিলিকি উঠিছে।"

২০১৮ চনত তেওঁ নাগ অশ্বিন পৰিচালিত সাৱিত্ৰীৰ জীৱনীমূলক ছবি মহানটী-ত আলামেলু জেমিনি গণেশানৰ চৰিত্ৰত অভিনয় কৰিছিল, যিখন বক্স অফিচত সফল হৈছিল।

২০২০ চনত তেওঁ ৰাজ তৰুণৰ বিপৰীতে অৰে বুজ্জীগা-ত অভিনয় কৰিছিল যিখন পিছলৈ ক'ভিড-১৯ মহামাৰীৰ বাবে পোনপটীয়াকৈ আহা নামৰ ষ্ট্ৰীমিং সেৱাত মুক্তি দিয়া হৈছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
বেজান দাৰুৱালা

বেজান দাৰুৱালা (; ১১ জুলাই ১৯৩১ – ২৯ মে’ ২০২০) এগৰাকী ভাৰতীয় জ্যোতিষ স্তম্ভলেখক। তেখেতে আহমেদাবাদত ইংৰাজীৰ অধ্যাপক হিচাপেও কাম কৰিছিল। পাৰ্ছী বংশোদ্ভৱ হোৱা সত্ত্বেও তেখেত হিন্দু দেৱতা গণেশৰ নিষ্ঠাবান ভক্ত আছিল। তেখেতৰ জ্যোতিষ পদ্ধতিসমূহ হ'ল বৈদিক জ্যোতিষ, পশ্চিমীয়া জ্যোতিষ, আই-চি (I-Ching), টেৰত ৰিডিং (Tarot reading), কাবালা (Kabalah) আৰু হস্তৰেখা.

সমগ্ৰ পৃথিৱীৰে বহুতো বাতৰিকাকত, আলোচনী, টেলিভিছন ছেনেল আৰু প্ৰকাশন গোষ্ঠীৰ সৈতে দাৰুৱালা জড়িত হৈ আছিল। জ্যোতিষ শিক্ষা আৰু প্ৰসাৰৰ কামত বেজান দাৰুৱালা সক্ৰিয়ভাৱে জড়িত হৈ আছিল আৰু বহুতৰে জীৱনক প্ৰভাৱিত কৰিব পাৰিছিল। গ্ৰহ-নক্ষত্ৰৰ স্থানৰ বিস্তৃত বিশ্লেষণ আৰু পৃথিৱীত ইয়াৰ প্ৰভাৱৰ বিষয়ে কৰা ভবিষ্যদ্বাণীৰ বাবে গোটেই বিশ্বৰে তেখেতে বিশ্বাস অৰ্জন কৰিছিল।

মৃত্যু

২৯ মে’, ২০২০ ৰ দিনা বেজান দাৰুৱালা গুজৰাটৰ আহমেদাবাদত স্বৰ্গী হয়।

তথ্য সংগ্ৰহ

বাহ্যিক সংযোগ

Youtube channel

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
ইন্দ্ৰায়ণী যাত্ৰা

ইন্দ্ৰায়নী যাত্ৰা হৈছে নেপালৰ কাঠমাণ্ডুত বাৰ্ষিকভাৱে উদ্‌যাপন কৰা এটা উৎসৱ। মাৰ্গা কৃষ্ণ একাদশী (নৱেম্বৰৰ শেষৰফালে)ৰপৰা আৰম্ভ কৰি প্ৰতি বছৰে আঠ দিন ধৰি এই উৎসৱ অনুষ্ঠিত হয়। বৌদ্ধ আৰু হিন্দু উভয় জনগোষ্ঠীয়ে একেলগে এই উৎসৱ উদ্‌যাপন কৰে। যাত্ৰাৰ উৎপত্তিৰ বিষয়ে জনা নাযায় যদিও লিচ্চৱীসকলে আৰম্ভ কৰা বুলি বিশ্বাস কৰা হয়।

পৌৰাণিক কাহিনী

পৌৰাণিক কাহিনী অনুসৰি কাঠমাণ্ডু উপত্যকাৰ দেৱী বাটশালা মাজু (ভুৱনেশ্বৰী)ৰ আঠ কন্যাৰ ভিতৰত ইন্দ্ৰায়ণী অন্যতম আছিল। অৱশ্যে তাই দুখীয়া আৰু পৰিয়ালৰ অৱহেলিত আছিল। এবাৰ বাটছালা মাজুৱে নেপাল সংভাতৰ পঞ্চম চন্দ্ৰ মাহৰ অন্তৰ্গত চিল্লা (পাহা চৰহে)ৰ ২৯ তাৰিখে তেওঁৰ সকলো কন্যাক ভোজলৈ নিমন্ত্ৰণ জনাইছিল। সাতজনী কন্যাক সোণৰ প্লেটত সুস্বাদু খাদ্য পৰিৱেশন কৰা হ’ল যদিও ইন্দ্ৰায়ণী আৰু তাইৰ সন্তানক আওকাণ কৰি পাতৰ প্লেটত বাজৰাৰ ৰুটি দিয়া হ’ল। দুখীয়া হোৱাৰ বাবে তাইক হাৰাশাস্তি আৰু অৱহেলিত কৰা হৈছিল। এই চিকিৎসাই তাইক দুখী কৰি তুলিলে আৰু তাই খাই নোখোৱাকৈয়ে গুচি গ’ল। ঘৰলৈ উভতি অহাৰ পথত তাইৰ সন্তানসকলে ভোকত কান্দিবলৈ ধৰিলে। ইন্দ্ৰায়ণীয়ে তেওঁলোকৰ কান্দোন সহ্য কৰিব পৰা নাছিল আৰু, সেয়েহে, তেওঁলোকক ক’ত এৰি থৈ গৈছিল সেই কথাও মনত পেলাব পৰা নাছিল। ঘৰ পোৱাৰ সময়লৈকে তাই অকলশৰীয়া হৈ পৰিছিল। এগৰাকী বুঢ়ীয়ে তাইক দেখি এটা ৰঙালাও এটা দিলে। ইন্দ্ৰায়ণীয়ে ৰঙালাওটো লৈ জুইত থৈ দিলে ৰান্ধিবলৈ। কিন্তু তাই ৰন্ধা-বঢ়াত মনোনিৱেশ কৰিব নোৱাৰি গোটেই ৰাতি কান্দি কান্দি টোপনি আহিল। পাছদিনা ৰাতিপুৱা পাকঘৰত ধোঁৱা ওলোৱা বাবে তাই দৌৰি গ’ল তদন্ত কৰিবলৈ। অৱশ্যে তাই জুই বিচাৰি পোৱাৰ সলনি সোণেৰে ভৰা পাত্ৰ এটা পাইছিল। ৰঙালাওটো সোণলৈ পৰিণত হৈছিল। কিন্তু সোণৰ দৃশ্যই তাইক আপ্লুত কৰা নাছিল। সোণ কেইটামান লৈ তাই বাকীখিনি বিষ্ণুমতি নদীত থৈ দিলে যাতে আনে বিচাৰি পায়। যিহেতু তাইৰ হাতত এতিয়া সোণ আছিল, সেয়েহে তাইৰ নাম লুটি আজিমা (নেৱাৰী ভাষাত লু মানে সোণ) ৰখা হৈছিল। মাকেও তাইৰ লগত ভাল ব্যৱহাৰ কৰিবলৈ ধৰিলে। কিন্তু ভোজত তাই লাভ কৰা গালি-গালাজবোৰ তাই পাহৰা নাছিল। গতিকে, ভোজত যোগদান কৰাৰ পৰিৱৰ্তে তাই গহনা খুলি সোণৰ মিস্ত্ৰীজনক খুৱাবলৈ ধৰিলে, চিঞৰি চিঞৰি কয় যে তেওঁলোকে তাইৰ ধন-সম্পত্তি ভাল পায় কিন্তু তাইক নহয়। ঘৰলৈ উভতি আহি তাই মাক বা ভনীয়েকক নিমন্ত্ৰণ নকৰাকৈয়ে এটা ভোজ আগবঢ়াই নিয়াৰ সিদ্ধান্ত ল’লে।
একেটা ভোজ উপলক্ষ্য্যে এই যাত্ৰা পালন কৰা হয়।

উৎসৱৰ শোভাযাত্ৰা

এই যাত্ৰাত মহৰ্জন, ডংগোল, মহন্ত, ঠাকু জুজু, কাছাছ, আৰু মানন্ধৰ জাতিৰ লোকে অংশগ্ৰহণ কৰে। ত্ৰয়োদশীৰদিনাৰপৰা আৰম্ভ হয় এই উৎসৱ। ইন্দ্ৰায়নীৰ মূৰ্তিটো ট্যোদৰপৰা ধলকো মন্দিৰলৈ পালংকিনত অনা হয়। মন্দিৰ চৌহদত বিশেষ সাপ প্ৰসাদ (সৰ্পহুতি ) কৰা হয়। এই সময়ত জুইৰ শিখাত এযোৰ সাপ, দুটা মাছ, এটা চৰাই, এটা ফৰিং আগবঢ়োৱা হয়। পূজাৰ সময়ত পুৰুষে পা পি ৱনেগু নামৰ মন্দিৰৰ দুৱাৰত পহৰা দি থিয় হয়। এই উৎসৱৰ সময়ত ধলকোৰ ইন্দ্ৰায়নী মন্দিৰৰ ভিতৰত ৪৮ ফুট ওখ কাঠৰ খুঁটা এটা উঠাই দিয়া হয় যাৰ নাম ধলকোৰ। কাঠমাণ্ডুৰ টাহিটিৰ বজৰাচাৰ্যসকলে নিজৰ পূৰ্বপুৰুষ আজু আৰু অজীক ইন্দ্ৰায়নী মন্দিৰলৈ আনে।

তথ্যৰ উৎস

শ্ৰেণী:নেপালৰ উৎসৱ
মণিপুৰ উচ্চ ন্যায়ালয়

মণিপুৰ উচ্চ ন্যায়ালয় হৈছে ভাৰতৰ মণিপুৰ ৰাজ্যৰ উচ্চ ন্যায়ালয়। ভাৰতৰ সংবিধান আৰু উত্তৰ-পূব অঞ্চল (পুনৰ সংগঠন) আইন, ১৯৭১ত উপযুক্ত সংশোধন কৰি, ২০১৩ চনৰ ২৫ মাৰ্চত প্ৰতিষ্ঠা কৰা হয়।উচ্চ ন্যায়ালয়ৰ আসন মণিপুৰৰ ৰাজধানী ইম্ফলত। প্ৰথম মুখ্য ন্যায়াধীশ ন্যায়াধীশ অভয় মনোহৰ সপ্ৰে। ইয়াৰ পূৰ্বে গৌহাটী উচ্চ ন্যায়ালয়ৰ এখন বিচাৰপীঠৰ অধিকাৰ মণিপুৰ ৰাজ্যৰ ওপৰত আছিল।

তথ্য সংগ্ৰহ

শ্ৰেণী:ভাৰতৰ উচ্চ আদালত